Tolgeld styg só volgende maandArgieffoto Tolgeld styg op 1 Maart landwyd met 5%. Dit sal ’n motoris nou byna R200 aan tolgeld kos om van Johannesburg na Kaapstad te reis terwyl die bestuurders van swaarder voertuie enigiets tussen R400 en R900 sal moet opdok. Die Suid-Afrikaanse Nasionale Padagentskap (Sanral) sê in ’n verklaring die verhoogde tariewe is in ooreenstemming met die verbruikersprysindeks (VPI). Volgens Vusi Mona, woordvoerder van Sanral, het die padagentskap die inflasiekoers as riglyn gebruik “wat beteken dat daar in werklikheid geen tariefverhoging is [vergeleke] met die aanvanklike toltarief wat geïmplementeer is nie.” Fikile Mbalula, minister van vervoer, het die prysverhoging goedgekeur. Dit is reeds op 11 Februarie in die Staatskoerant gepubliseer. Afslag vir gereelde gebruikers van spesifieke tolhekke sowel as kwalifiserende plaaslike gebruikers geld steeds. Sanral wys daarop dat tolgeld gebruik word om belangrike padinfrastruktuurprojekte te finansier en die mobiliteit van voertuie op die nasionale padnetwerk te verseker. Slegs 13% van die land se padnetwerk van 22 253 km is tolpaaie. Só raak die tariefverhoging jou Rit van Johannesburg/Pretoria na Kaapstad (retoer) Rit vanaf Johannesburg/Pretoria na Port Elizabeth (retoer)